b"\n_START_ARTICLE_\nManos al Aire\n_START_SECTION_\nI\xc5\xa1leidimas\n_START_PARAGRAPH_\nSinglas buvo i\xc5\xa1leistas \xc4\xaf radijo eter\xc4\xaf pasauliniu mastu 2009\xc2\xa0m. bir\xc5\xbeelio 29 d., o kit\xc4\x85 dien\xc4\x85 jau buvo galima atsisi\xc5\xb3sti dain\xc4\x85. Pirmoji dainos i\xc5\xa1trauka debiutavo \xe2\x80\x9eUniversal Music Latino\xe2\x80\x9c svetain\xc4\x97je.\n_START_SECTION_\nDainos \xc5\xbeod\xc5\xbeiai\n_START_PARAGRAPH_\n\xc5\xa0i daina yra apie mergina, kuri pavargo pyktis su savo mylimuoju. Tod\xc4\x97l ji \xe2\x80\x9ei\xc5\xa1kelia rankas \xc4\xaf or\xc4\x85\xe2\x80\x9c (t. y. pasiduoda).\n_START_SECTION_\nVaizdo klipas\n_START_PARAGRAPH_\nDainos \xe2\x80\x9eManos Al Aire\xe2\x80\x9c vaizdo klipas debiutavo eteryje 2009\xc2\xa0m. liepos 29 d. per MTV laid\xc4\x85 \xe2\x80\x9eIt's On with Alexa Chung\xe2\x80\x9c. Klipas nufilmuotas Toronte, Kanadoje._NEWLINE_Klipas prasideda Nelly su savo mylimuoju lankantis pas psicholog\xc4\x99. Jie pykstasi, po to rodoma Nelly kari\xc5\xa1kais drabu\xc5\xbeiais apsirengusi va\xc5\xbeiuojanti visureigiu. Klipo esm\xc4\x97, jog Nelly va\xc5\xbeiuoja i\xc5\xa1 \xe2\x80\x9eemocinio karo\xe2\x80\x9c, ir va\xc5\xbeiuojant namo ji i\xc5\xa1meta visus ginklus. I\xc5\xa1lipus i\xc5\xa1 ma\xc5\xa1inos ji nusimeta savo amunicij\xc4\x85, pinigin\xc4\x99, net drabu\xc5\xbeius. Klipo pabaigoje Nelly tik su \xc5\xa1ortais, ir mar\xc5\xa1kin\xc4\x97liais ir su balta v\xc4\x97liava rankose pasirodo prie savo mylimojo dur\xc5\xb3. Jis atidaro ir priima Nelly._NEWLINE_Klipo re\xc5\xbeisierius yra Little X. Per muzikinius TV kanalus klipe yra panaudoti subtitrai angl\xc5\xb3 kalba.\n_START_SECTION_\nPasisekimas topuose\n_START_PARAGRAPH_\nSinglas Vokietijoje ir Italijoje pasiek\xc4\x97 #2 pozicij\xc4\x85. Ta\xc4\x8diau kituose Media Control Charts topuose daina pasiek\xc4\x97 pirm\xc4\x85j\xc4\x85 viet\xc4\x85. Europos tope Eurochart Hot 100 Singles daina pasiek\xc4\x97 8-\xc4\x85j\xc4\x85 viet\xc4\x85. Daina per kelias savaites sugeb\xc4\x97jo pasiekti Top 10-tuk\xc4\x85 Austrijoje, Belgijoje, Ispanijoje ir Italijoje. \xc5\xa0veicarijoje daina pasiek\xc4\x97 auk\xc5\xa1\xc4\x8diausi\xc4\x85 pozicij\xc4\x85\xc2\xa0\xe2\x80\x93 #1 viet\xc4\x85._NEWLINE_\xc5\xa0is singlas gerai pasirod\xc4\x97 JAV Billboard topuose, kurie yra skirti Lotyn\xc5\xb3 Amerikos rinkai. JAV oficial\xc5\xb3 top\xc4\x85 Hot 100 dainai nepateko (104 vieta)."